7. ΠΡΟΕΔΡΙΚΟ ΔΙΑΤΑΓΜΑ υπ’αριθ. 295 της 23/31 Μαΐου 1985 (ΦΕΚ Α΄ 109) Αεροναυτικοί χάρτες. Έχοντας υπόψη: 1.Τις διατάξεις του άρθρ. 9 του Νόμ. 5017/31 «Περί Πολιτικής Αεροπορίας». 2.Τις διατάξεις των αρθρ. 37 και 90 της Σύμβασης «Περί Διεθνούς Πολιτικής Αεροπορίας» που κυρώθηκε με τον Νόμ. 211/47 (ΦΕΚ 35/Α/1947). 3.Τη 280/1985 γνωμοδότηση του Συμβουλίου Επικρατείας, μετά από πρόταση του Υπουργού Συγκοινωνιών, αποφασίζουμε: Ορισμοί Άρθρ.1.-1.Για την εφαρμογή των διατάξεων του Δ/τος αυτού οι παρακάτω όροι, που έχουν σχέση με τους αεροναυτικούς χάρτες, έχουν την ακόλουθη σημασία: α)Αεροδρόμιο (AERODROME): καθορισμένη χερσαία ή υδάτινη περιοχή (περιλαμβανομένων των κτιρίων, εγκαταστάσεων και του εξοπλισμού) που καθορίσθηκε με πράξη της αρμόδιας αρχής να χρησιμοποιείται ολικά ή μερικά για την απογείωση, προσγείωση, κίνηση και εξυπηρέτηση των αεροσκαφών. β)Υψόμετρο Αεροδρομίου (AERODROME ELEVATION): το υψόμετρο του υψηλότερου σημείου της περιοχής προσγείωσης. γ)Επιχειρησιακά, ελάχιστα αεροδρομίου (AERODROME OPERATING MINIMA): τα ελάχιστα καταλληλότητας ενός αεροδρομίου για προσγείωση ή απογείωση, που, συνήθως εκφράζονται σε ορατότητα, ορατότητα διαδρόμου αποφασιστικό απόλυτο/σχετικό ύψος (DA/H) ή ελάχιστο απόλυτο/σχετικό ύψος καθόδου (MDA/H) και συνθήκες νεφών. δ)Σημείο Αναφοράς θέσης αεροδρομίου (AERODROME REFERENCE POINT): η καθορισμένη γεωγραφική τοποθεσία ενός αεροδρομίου. ε)Αεροναυτικός χάρτης (AERONAUTICAL CHART): η αναπαράσταση τμήματος της γης, που περιλαμβάνει τεχνικές κατασκευές και του ανάγλυφου αυτής, που καθορίσθηκε ειδικά για να ικανοποιεί τις ανάγκες της αεροναυτιλίας. στ)Εναέριος Διάδρομος (AIRWAY): περιοχή ελέγχου ή τμήμα αυτής που έχει τη μορφή διαδρόμου, εξοπλισμένη με αεροναυτιλιακά βοηθήματα. ζ)Απόλυτο Ύψος (ALTITUDE): η κατακόρυφη απόσταση επιπέδου, σημείου ή αντικειμένου που θεωρείται σαν σημείο, μετρούμενη από τη μέση στάθμη θάλασσας. η)Ελάχιστο Ύψος περιοχής (AREA MINIMUM ALTITUDE): το χαμηλότερο ύψος που μπορεί να χρησιμοποιηθεί σε μετεωρολογικές συνθήκες πτήσης με όργανα (IMC) και το οποίο θα παρέχει κατακόρυφη ελάχιστη απόσταση, ελεύθερη από εμπόδια, ύψους 300 μ. (1.000 πόδια) ή 600 μ. (2.000 πόδια) σε ορεινές περιοχές πάνω από όλα τα εμπόδια που βρίσκονται μέσα στις καθορισμένες περιοχές αυτές και στρογγυλοποιείται στο πλησιέστερο, υψηλότερα κατά 30 μ. (100 πόδια). θ)Τεχνητά χαρακτηριστικά του Χάρτη (CULTURE): Όλες οι τεχνητές ανθρώπινες κατασκευές στην επιφάνεια της γης όπως πόλεις, σιδηροδρομικές γραμμές, διώρυγες κ.λπ. ι)Επικίνδυνη περιοχή (DANGER AREA): εναέριος χώρος καθορισμένων διαστάσεων μέσα στον οποίο επικρατούν συνθήκες που, κατά καθορισμένα διαστήματα, εγκυμονούν κινδύνους για τα ιπτάμενα αεροσκάφη. ια)Υψόμετρο ή Υψοδείκτης (ELEVATION): η κατακόρυφη απόσταση ενός σημείου ή επιπέδου πάνω στην επιφάνεια της γης ή προσαρτημένου σ’ αυτή, που μετριέται από τη μέση στάθμη θάλασσας. ιβ)Τελική προσέγγιση (FINAL APPROACH): το τμήμα εκείνο μιας ενόργανης διαδικασίας προσέγγισης που αρχίζει από την καθορισμένη θέση ή σημείο τελικής προσέγγισης και τελειώνει σ’ ένα σημείο στη γειτνίαση ενός αεροδρομίου, από το οποίο η προσέγγιση μπορεί να συντελεσθεί ή ν’ αρχίσει η διαδικασία αποτυχημένης προσέγγισης. ιγ)Σημείο ή θέση τελικής προσέγγισης (FINAL APPROACH FIX OR POINT): το σταθερό ή απλό σημείο μιας ενόργανης προσέγγισης από το οποίο αρχίζει το σκέλος τελικής προσέγγισης. ιδ)Σκέλος τελικής προσέγγισης (FINAL APPROACH SEGMENT): το τμήμα αυτό της ενόργανης προσέγγισης από το οποίο αρχίζει η ευθυγράμμιση και κάθοδος για προσγείωση. ιε)Ίχνος καθόδου (GLIDE PATH): πλάγια όψη καθόδου που προσδιορίζεται για την κατακόρυφη καθοδήγηση κατά την τελική προσέγγιση. ιστ)Σχετικό Ύψος (HEIGHT): η κατακόρυφη απόσταση επιπέδου, σημείου ή αντικειμένου θεωρουμένου σαν σημείο, μετρούμενη από καθορισμένο δεδομένο. ιζ)Υψομετρικοί χρωματισμοί (HYPSOMETRIC TINTS): διαδοχικές σκιάσεις και χρωματισμοί που χρησιμοποιούνται για απεικόνιση, υψομετρικών βαθμίδων στο χάρτη. ιη)Αρχικό τμήμα προσέγγισης (INITIAL APPROACH SEGMENT): το τμήμα της διαδικασίας ενόργανης προσέγγισης μεταξύ του αρχικού και του ενδιάμεσου στίγματος προσέγγισης ή του τελικού σημείου προσέγγισης ή άλλου σημείου. ιθ)Διαδικασία ενόργανης προσέγγισης (INSTRUMENT APPROACH PROCEDURE): Μία σειρά προκαθορισμένων ελιγμών, αναφορικά με τα όργανα πτήσης και καθορισμένη προστασία από εμπόδια, από το σημείο αρχικής προσέγγισης ή, όπου πρακτικώς γίνεται, από την αρχή μιας καθορισμένης διαδρομής άφιξης, σ’ ένα σημείο, από το οποίο μια προσγείωση μπορεί να ολοκληρωθεί και στη συνέχεια εφόσον η προσγείωση δεν ολοκληρώνεται, οι ελιγμοί αυτοί καταλήγουν σ’ ένα σημείο στο οποίο τα κριτήρια αποφυγής εμποδίων, κράτησης ή επί διαδρομής μπορεί να εφαρμοσθούν. κ)Τμήμα ενδιάμεσης προσέγγισης (INTERMEDIATE APPROACH SEGMENT): το τμήμα της ενόργανης  διαδικασίας  προσέγγισης  μεταξύ της ά(Αντί για τη σελ. 664,03(α) Σελ. 664,03(β) Τεύχος Η11 - Σελ. 119 Αεροναυτικές Πληροφορίες 38.Ν.γ.7 φιξης στο αρχικό ναυτιλιακό βοήθημα ή καθορισμένο σημείο και της έναρξης για τελική προσέγγιση. κα)Ισογώνιος (ISOGONAL): Γραμμή πάνω σε χάρτη η οποία ενώνει όλα τα σημεία που έχουν την ίδια μαγνητική απόκλιση για μία καθορισμένη χρονική περίοδο. κβ)Γωνιακή απόκλιση από Ψευδοδίκτυο του Χάρτη (ISOGRIV): Γραμμή πάνω σε χάρτη η οποία ενώνει τα σημεία ίσης γωνιακής διαφοράς μεταξύ του βορρά του ψευδοδικτύου του χάρτη και του μαγνητικού βορρά. κγ)Μαγνητική Απόκλιση (MΑGNETIC VARIATION): Η γωνιακή διαφορά μεταξύ αληθούς και μαγνητικού βορρά. Η αναφερόμενη τιμή δείχνει εάν η γωνιακή διαφορά είναι ανατολικά ή δυτικά του αληθούς βορρά. κδ)Ελάχιστο Ύψος τομέα (MINIMUM SECTOR ALTITUDE): το ελάχιστο ύψος το οποίο μπορεί να χρησιμοποιηθεί σε συνθήκες έκτακτης ανάγκης και το οποίο παρέχει ελάχιστο διαχωρισμό 300 μ. (1.000 πόδια) πάνω από όλα τα εμπόδια που υπάρχουν σε μια περιοχή ενός τομέα ακτίνας 25 ναυτικών μιλίων από το ραδιοναυτιλιακό βοήθημα. κε)Σημείο Αποτυχημένης προσέγγισης (MISSED APPROACH POINT): το σημείο σε μία διαδικασία ενόργανης προσέγγισης πάνω ή προ του οποίου η καθιερωμένη διαδικασία αποτυχημένης προσέγγισης θα πρέπει να αρχίσει, προκειμένου να εξασφαλισθεί ότι το ελάχιστο όριο αποφυγής εμποδίων δεν θα παραβιασθεί. κστ)Διαδικασία Αποτυχημένης προσέγγισης (MISSED APPROACH PROCEDURE): Η ακολουθητέα διαδικασία όταν, μετά από μία διαδικασία προσέγγισης με όργανα, δεν πραγματοποιείται η προσγείωση. κζ)Περιοχή Κίνησης (MOVEMENT AREA): το τμήμα εκείνο ενός αεροδρομίου που χρησιμοποιείται για απογείωση, προσγείωση και τροχοδρόμηση των αεροσκαφών στην περιοχή ελιγμών και χωροστάθμευσης. κη)Απόλυτο/Σχετικό Ύψος αποφυγής Εμποδίων (OBSTACLE CLEARANCE ALTITUDE/ HEIGHT): το χαμηλότερο απόλυτο ή σχετικό ύψος πάνω από το υψόμετρο του κατωφλίου του διαδρόμου προσγείωσης ή πάνω από το υψόμετρο του αεροδρομίου το οποίο χρησιμοποιείται για τον καθορισμό των κριτηρίων ορίου αποφυγής εμποδίων. κθ)Σημείο Φωτός (POINT LIGHT): Φωτεινό σήμα χωρίς σταθερή διάρκεια. Σελ. 664,04(β) Τόμος Η11 - Σελ. 120 λ)Διαδικασία Προσέγγισης Ακριβείας (PRECISION APPROACH PROCEDURE): μία διαδικασία ενόργανης προσέγγισης που χρησιμοποιεί γωνιακές πληροφορίες και πληροφορίες ίχνους καθόδου, οι οποίες παρέχονται από ILS ή RADAR προσέγγισης με ακρίβεια. λα)Διαδικασία Στροφής (PROCEDURE TURN): ένας ελιγμός στον οποίο γίνεται μία στροφή μακρυά από ένα καθορισμένο ίχνος και ακολουθείται από μία άλλη στροφή προς την αντίθετη κατεύθυνση, ώστε να επιτρέψει στο αεροσκάφος να συναντήσει και να ακολουθήσει το αντίθετό του καθορισμένο ίχνος. Οι διαδικασίες αυτές: αα)χαρακτηρίζονται δεξιές ή αριστερές σύμφωνα με την κατεύθυνση της αρχικής στροφής. ββ)Μπορεί να χαρακτηρισθούν ότι γίνονται σε οριζόντια πτήση ή σε κάθοδο, σύμφωνα με την περίπτωση κάθε διαδικασίας ενόργανης προσέγγισης. λβ)Απαγορευμένη Περιοχή (PROHIBITED AREA): εναέριος χώρος καθορισμένων διαστάσεων μέσα στα όρια της επικράτειας, μέσα στον οποίο απαγορεύεται η πτήση των αεροσκαφών. λγ)Ανάγλυφη Μορφολογία (RELIEF): η αναπαράσταση στους αεροναυτικούς χάρτες των υψομετρικών διαφορών της επιφάνειας της γης με υψομετρικές καμπύλες, υψομετρικούς χρωματισμούς, φωτοσκιάσεις ή με υψομετρικά στίγματα. λδ)Περιορισμένη Περιοχή (RESTRICTED AREA): εναέριος χώρος καθορισμένων διαστάσεων μέσα στην Επικράτεια, μέσα στον οποίο η πτήση των αεροσκαφών επιτρέπεται σύμφωνα με ορισμένες προϋποθέσεις. λε)Διαδικασία Αντίστροφης Πορείας (REVERSAL PROCEDURE): μία διαδικασία σχεδιασμένη που επιτρέπει στα αεροσκάφη να αλλάζουν πορεία κατά το τμήμα της αρχικής προσέγγισης μιας ενόργανης διαδικασίας προσέγγισης. Η διαδικασία αυτή περιλαμβάνει διαδικασίες στροφής ή βάσης (BASE). λστ)Διάδρομος Προσγείωσης (RUNWAY): καθορισμένη ορθογώνια επιφάνεια σε χερσαία αεροδρόμια που κατασκευάσθηκε για την προσγείωση και απογείωση των αεροσκαφών. 38.Ν.γ.7 Αεροναυτικές Πληροφορίες λζ)Σημαντικό Εμπόδιο (SIGNIFICANT OBSTACLE): οποιοδήποτε φυσικό χαρακτηριστικό εδάφους ή τεχνητό σταθερό αντικείμενο, προσωρινό ή μόνιμο, το οποίο είναι σημαντικό λόγω του ύψους του σε σχέση με το περιβάλλον και το οποίο θεωρείται σαν υποτιθέμενος κίνδυνος για την ασφαλή διέλευση των αεροσκαφών και το είδος επιχειρησιακών αναγκών, για τις οποίες έχει σχεδιασθεί χάρτης (ο όρος σημαντικό εμπόδιο χρησιμοποιείται στο Παράρτημα 4 του Α (ICAO - ANNEX 14) αποκλειστικά για το σκοπό να καθορίζει τα αντικείμενα που πρέπει να συμπεριληφθούν στους χάρτες). λη)Κατώφλι (THRESHOLD): η αρχή του τμήματος εκείνου του διαδρόμου που χρησιμοποιείται για προσγείωση. λθ)Ζώνη Επαφής Διαδρόμου (TOUCHDOWN ZONE): το τμήμα του διαδρόμου πέραν του κατωφλίου που έρχεται σε πρώτη επαφή με το προσγειούμενο αεροσκάφος. μ)Ίχνος (TRACK): η προβολή, επί της επιφανείας της γης, της τροχιάς πτήσης του αεροσκάφους, η διεύθυνση της οποίας σε οποιοδήποτε σημείο αυτής εκφράζεται σε μοίρες από το βορρά (αληθή, μαγνητικό ή ψευδοδικτύου - GRID). μα)Μεταβατικό απόλυτο ύψος (TRANSITION ALTITUDE): το απόλυτο ύψος που επί ή κάτω από αυτό η κατακόρυφη θέση ενός αεροσκάφους ελέγχεται με απόλυτα ύψη. Άρθρ.2.-1.α)Οι προδιαγραφές κατασκευής χαρτών, που περιλαμβάνονται στο Παράρτημα 4 του ΔΟΠΑ (Διεθνής Οργανισμός Πολιτικής Αεροπορίας) (ICAO - ANNEX 4) περί Αεροναυτικών Χαρτών, έχουν άμεση εφαρμογή. β)Οι ανωτέρω χάρτες (παρ. 1α του άρθρου αυτού) οι οποίοι απεικονίζουν αεροναυτικές πληροφορίες, εκδίδονται, σύμφωνα με τις εισηγούμενες και τυποποιημένες πρακτικές που αναφέρονται σε κάθε χάρτη. 2.α)Η Υπηρεσία Πολιτικής αεροπορίας της Ελλάδας σαν μέλος του ΔΟΠΑ, εφόσον της ζητηθεί από άλλο συμβαλλόμενο Κράτος, παρέχει όλες τις πληροφορίες τις σχετικές με την Επικράτεια που είναι αναγκαίες, για να εφαρμοσθούν οι τυποποιημένες διαδικασίες αυτού του Δ/τος. β)Η Υπηρεσία Πολιτικής Αεροπορίας της Ελλάδος εξασφαλίζει τη διάθεση και αναπαραγωγή των χαρτών σε σειρές ή απλά φύλλα χάρτη των περιοχών εκείνων που καθορίσθηκαν από το ΔΟΠΑ. 3.Για οποιοδήποτε χάρτη ή φύλλο χάρτη σειράς χαρτών ο οποίος περιλαμβάνει εδαφική περιοχή δύο ή περισσοτέρων συμβαλλομένων κρατών, τα κράτη που έχουν δικαιοδοσία πάνω από την περιοχή που περιλαμβάνεται στο χάρτη αποφασίζουν για τον τρόπο έκδοσης ολόκληρου του χάρτη ή φύλλο του χάρτη αυτού. 4.Η Υπηρεσία Πολιτικής Αεροπορίας λαμβάνει όλα τα ενδεικνυόμενα μέτρα εξασφάλισης ότι οι πληροφορίες που παρέχονται και οι αεροναυτικοί χάρτες που διατίθενται είναι επαρκείς και ακριβείς και ότι οι πληροφορίες παραμένουν σε ισχύ με συχνή επανέκδοση των χαρτών. Οδηγίες για την κατασκευή αεροναυτικών χαρτών συμπεριλαμβανομένων και των υποδειγμάτων, παρέχονται στο εγχειρίδιο του ΔΟΠΑ DOC 8697 (ICAO AERONAUTICAL CHART MANUAL DOC 8697). Γενικές Προδιαγραφές Χαρτών Άρθρ.3.-1.Οι εισηγούμενες και τυποποιημένες διαδικασίες, που περιέχονται στο άρθρο αυτό, έχουν εφαρμογή σε όλους τους αεροναυτικούς χάρτες εκτός εάν γίνεται ειδική μνεία στις προδιαγραφές του υπό κατασκευή χάρτη. 2.α)Για τους σκοπούς εφαρμογής αυτού του δ/τος διακρίνονται οι ακόλουθες φάσεις για την εκτέλεση μιας πτήσης: αα)τροχοδρόμηση από το σημείο στάθμευσης στο σημείο απογείωσης, ββ)απογείωση και άνοδος στους εναέριους διαδρόμους της διαδρομής, γγ)δομή των διαδρόμων εναέριας κυκλοφορίας, δδ)κάθοδος για προσέγγιση, εε)προσέγγιση για προσγείωση και αποτυχημένη προσέγγιση, στστ)προσγείωση και τροχοδρόμηση στο χώρο στάθμευσης. β)Κάθε είδος χάρτη παρέχει πληροφορίες σχετικές με τον περιορισμό του χάρτη. γ)Κάθε είδος χάρτη περέχει πληροφορίες κατάλληλες για κάθε φάση της πτήσης, προκειμένου να εξασφαλισθεί η ταχεία και ασφαλής διακίνηση του αεροσκάφους. δ)Η παρουσίαση των πληροφοριών πρέπει να είναι ακριβής, απαλλαγμένη από παραποιήσεις, υπερφόρτωση και αμφιβολίες, επί πλέον δε αναγνώσιμη κάτω από όλες τις κανονικές συνθήκες πτήσης. ε)Οι πληροφορίες πρέπει να είναι σε μορφή που να καθιστούν τον πιλότο ικανό να τις εκμεταλλευθεί σε χρόνο ανάλογο με το φόρτο εργασίας και τις συνθήκες πτήσης. στ)Η παρουσίαση των πληροφοριών που παρέχονται σε κάθε χάρτη πρέπει να επιτρέπει την ομαλή μετάβαση από ένα χάρτη σε άλλο σχετικό χάρτη, κατάλληλο για τη φάση της πτήσης. ζ)Η παρουσίαση και η μορφή των χαρτών είναι τυποποιημένη. η)Οι χάρτες είναι προσανατολισμένοι στον αληθή βορρά. θ)Τα χρώματα και αποχρώσεις που χρησιμοποιούνται είναι τέτοιες, ώστε ο χάρτης να διαβάζεται εύκολα και με την ίδια ευκολία κάτω από συνθήκες τεχνητού και φυσικού φωτισμού. 3.Ο τίτλος του χάρτη ή σειράς χαρτών, που κατασκευάζονται σύμφωνα με τις προδιαγραφές του Παραρτήματος 4 (ANNEX 4) για να ικανοποιήσουν την κατασκευή του χάρτη, φέρνουν την ένδειξη του ΔΟΠΑ (Διεθνής Οργανισμός Πολιτικής Αεροπορίας) μόνον εφόσον πληρούν λεπτομερώς τις σχετικές προδιαγραφές κατασκευής αυτού. (Αντί για τη σελ. 664,05(α) Σελ. 664,05(β) Τεύχος Η11 - Σελ. 121 Αεροναυτικές Πληροφορίες 38.Ν.γ.7 4.α)Οι πληροφορίες που εμφαίνονται στο περιθώριο του χάρτη είναι σύμφωνες με το προσάρτημα 1 του Παραρτήματος 4 του ΔΟΠΑ (ICAO ANNEX 4 APPENDIX 1) εκτός εάν καθορίζεται διαφορετικά στο σχετικό χάρτη. β)Οι κατωτέρω πληροφορίες δεικνύονται στην εμπρόσθια όψη του χάρτη, εκτός εάν αναφέρεται διαφορετικά στις προδιαγραφές του σχετικού χάρτη: αα)Καθορισμός ή τίτλος της σειράς χαρτών. Ο τίτλος μπορεί να είναι συντετμημένος. ββ)Ονομασία και χαρακτηρισμός του φύλλου του χάρτη. γγ)Σε κάθε περιθώριο υπάρχει ένδειξη σύνδεσης με τα επόμενα φύλλα. γ)Παρέχεται υπόμνημα των συμβόλων και συντμήσεων που χρησιμοποιούνται στο χάρτη και το οποίο εμφαίνεται στην εμπρόσθια όψη του χάρτη, εκτός εάν αυτό δεν είναι πρακτικά εφαρμόσιμο ελλείψει χώρου, οπότε αυτό δημοσιεύεται χωριστά. δ)Η ονομασία και η πλήρης διεύθυνση της υπηρεσίας που εκδίδει το χάρτη εμφαίνονται στο περιθώριο του χάρτη εκτός εάν ο χάρτης αποτελεί μέρος αεροναυτικής έκδοσης οπότε η πληροφορία τίθεται στην εμπρόσθια όψη της έκδοσης αυτής. 5.α)Τα σύμβολα που χρησιμοποιούνται συμφωνούν με τα παρεχόμενα στο προσάρτημα 2 του Παραρτήματος 4 του ΔΟΠΑ (ICAO ANNEX 4 CHART SYMBOLS APPENDIX 2), εκτός εάν υπάρχει πρόθεση ένδειξης σ’ ένα αεροναυτικό χάρτη ειδικών χαρακτηριστικών ή αντικειμένων ειδικού ενδιαφέροντος για την Πολιτική Αεροπορία και για τα οποία δεν υπάρχουν άλλα ειδικά σύμβολα καθορισμένα από το ΔΟΠΑ, οπότε χρησιμοποιείται οποιοδήποτε κατάλληλο σύμβολο για το σκοπό αυτό, με την προϋπόθεση ότι δεν γίνεται σύγχυση με τα σύμβολα του ΔΟΠΑ και δεν επηρεάζεται η ανάγνωση του χάρτη. β)Το μέγεθος και η έμφαση των συμβόλων καθώς το πάχος και η αραίωση των γραμμών ποικίλουν ανάλογα με την κλίμακα και το είδος του χάρτη, λαμβανομένης υπόψη της σπουδαιότητας των πληροφοριών που απεικονίζουν. 6.α)Οι αποστάσεις εκφράζονται σε χιλιόμετρα ή ναυτικά μίλια και δέκατα αυτών. β)Απόλυτα ύψη, υψόμετρα και σχετικά ύψη εκφράζονται σε μέτρα ή πόδια ή και αμφότερα, με την προϋπόθεση ότι γίνεται σαφής διαχωρισμός. γ)Διαμήκεις αποστάσεις στα αεροδρόμια και μικρές αποστάσεις εκφράζονται σε μέτρα. Σελ. 664,06(β) Τεύχος Η11 Σελ. 122 δ)Οι μονάδες μέτρησης που χρησιμοποιούνται για να δηλώσουν αποστάσεις απόλυτα ύψη, υψόμετρα και σχετικά ύψη εμφαίνονται σαφώς στην εμπρόσθια όψη του χάρτη. ε)Κλίμακες μετατροπής (χιλιόμετρα/ναυτικά μίλια, μέτρα/πόδια) παρέχονται για κάθε χάρτη στον οποίο εμφαίνονται αποστάσεις, υψόμετρα και απόλυτα ύψη. Οι κλίμακες μετατροπής, κατά προτίμηση, εμφαίνονται στην εμπρόσθια όψη του χάρτη. 7.α)Για χάρτες εκτεταμένων περιοχών, εμφαίνεται η ονομασία, οι βασικές παράμετροι και η κλίμακα προβολής του χάρτη. β)Για χάρτες περιοχών μικρής έκτασης δεικνύεται μόνο γραμμική κλίμακα. 8.Η ημερομηνία ισχύος των αεροναυτικών πληροφοριών πρέπει να εμφαίνεται ευκρινής στην εμπρόσθια όψη του χάρτη. 9.α)Τα γράμματα του λατινικού αλφαβήτου χρησιμοποιούνται για όλες τις περιπτώσεις. β)Οι τοπωνυμίες και τα γεωγραφικά χαρακτηριστικά αναγράφονται στη γραφή που έχει καθιερωθεί από την ΕΠΟΤ, του Υπουργείου Ενέργειας και Φυσικών Πόρων. γ)Όταν γεωγραφικοί όροι όπως «ακρωτήριο», «σημείο», «κόλπος», «ποταμός», είναι συντετμημένοι σε οποιοδήποτε χάρτη, η λέξη αυτή αναγράφεται ολογράφως στη γλώσσα που χρησιμοποιείται από την ΥΠΑ. Σημεία στίξης δεν χρησιμοποιούνται σε συντμήσεις μέσα στο χάρτη. δ)Σε περιοχές που λατινικά ονόματα δεν έχουν καθιερωθεί ή υιοθετηθεί και οι οποίες είναι εκτός της επικράτειας της Ελλάδας, τα ονόματα μεταγλωττίζονται σύμφωνα με το λατινικό αλφάβητο. 10.α)Συντμήσεις χρησιμοποιούνται στους αεροναυτικούς χάρτες, όταν αυτό είναι αναγκαίο. β)Οι χρησιμοποιούμενες συντμήσεις, όπου είναι εφικτό, επιλέγονται από το εγχειρίδιο του ΠΟΔΑ DOC 8400 (ICAO ABBREVIATIONS AND CODES DOC 8400 - PANS ABC). 38.Ν.γ.7 Αεροναυτικές Πληροφορίες 11.α)Τα σύνορα θα εμφαίνονται αλλά μπορεί να διακόπτονται, όταν κάτω από αυτά υπάρχουν στοιχεία περισσότερα σημαντικά και τα οποία καθίστανται δυσδιάκριτα για την ανάγνωση του χάρτη. β)Όπου εμφαίνεται περιοχή που ανήκει σε περισσότερα από ένα κράτη, αναγράφονται τα ονόματα των κρατών που ανήκει η περιοχή. 12.Οι χρωματισμοί που χρησιμοποιούνται στους χάρτες εναρμονίζονται με τον οδηγό χρωμάτων του προσαρτήματος 3 του Παραρτήματος 4 του ΔΟΠΑ (ICAO ANNEX 4 APPENDIX 3). Περί αεροναυτικών χαρτών. 13.α)Οσάκις δεικνύονται ανάγλυφα θα απεικονίζονται κατά τρόπο που να ικανοποιεί τις ανάγκες εκείνου που χρησιμοποιεί το χάρτη, όσον αφορά: αα)τον προσανατολισμό και αναγνώριση, ββ)το ασφαλές ύψος αποφυγής εμποδίων, γγ)το σχεδιασμό. β)Τα ανάγλυφα απεικονίζονται συνήθως με συνδυασμό ισοϋψών καμπύλων, υψοδεικτών και σκιάσεων και επιλέγουν την κατάλληλη μέθοδο σχεδίασης που επηρεάζεται από τη φύση, την κλίμακα του χάρτη και τη χρήση για την οποία προορίζεται. γ)Όπου απεικονίζονται ανάγλυφα με υψομετρικούς χρωματισμούς, οι χρωματισμοί πρέπει να είναι σύμφωνοι με τον οδηγό χρωματισμών το προσαρτήματος 4 του Παραρτήματος 4 του ΔΟΠΑ (ICAO ANNEX 4 APPENDIX 4). δ)Οι υψοδείκτες αμφιβόλου ακριβείας θα φέρουν την ένδειξη . 14.α)Όταν απεικονίζονται απαγορευμένες, περιορισμένες και επικίνδυνες περιοχές, θα περιλαμβάνεται ο τρόπος αναφοράς σ’ αυτές ή άλλο χαρακτηριστικό, εκτός από τα γράμματα εθνικότητας τα οποία μπορεί να παραλείπονται. β)Τα γράμματα εθνικότητας περιλαμβάνονται στο εγχειρίδιο DOC 7910 του ΔΟΠΑ. 15.Μαγνητική Απόκλιση. α)Ο αληθής βορράς και η μαγνητική απόκλιση, καθώς επίσης και τα στοιχεία ετήσιας μεταβολής της, εφόσον είναι δυνατόν, θα δεικνύονται στο χάρτη. β)Όταν δεικνύεται η μαγνητική απόκλιση σ’ ένα χάρτη, οι τιμές αυτής αντιπροσωπεύουν το πλησιέστερο έτος στην ημερομηνία έκδοσης. Σε εξαιρετικές περιπτώσεις, όταν η τιμή της απόκλισης διαφέρει περισσότερο από μια μοίρα αφού εφαρμοσθεί ο υπολογισμός ετήσιας αλλαγής, θα πρέπει να περιληφθεί η ημερομηνία και η ενδιάμεση τιμή. 16.Δείγματα των τυπογραφικών στοιχείων των κατάλληλων για τους αεροναυτικούς χάρτες, περιλαμβάνονται στο εγχειρίδιο 8697 του ΔΟΠΑ περί Χαρτών (AERONAUTICAL CHART MANUAL DOC 8697). Τελικές διατάξεις Άρθρ.4.-Οι διατάξεις του Β.Δ. 244/70 «περί Αεροναυτικών Χαρτών» που αντίκεινται στο παρόν δ/γμα καταργούνται. (Μετά τη σελ. 664,06(β) Σελ. 664,07(β) Αεροναυτικές Πληροφορίες 38.Ν.γ.7 38.Ν.γ.7 Αεροναυτικές Πληροφορίες 